CELEX: 62012CN0240
Language: fi
Date: 2012-05-18 00:00:00
Title: Asia C-240/12: Ennakkoratkaisupyyntö, jonka Rechtbank te Rotterdam (Alankomaat) on esittänyt 18.5.2012 — Rikosoikeudenkäynti EBS Le relais Nord Pas De Calais’ta vastaan

11.8.2012   
            
            
               FI
            
            
               Euroopan unionin virallinen lehti
            
            
               C 243/5
            
         Ennakkoratkaisupyyntö, jonka Rechtbank te Rotterdam (Alankomaat) on esittänyt 18.5.2012 — Rikosoikeudenkäynti EBS Le relais Nord Pas De Calais’ta vastaan
   (Asia C-240/12)
   2012/C 243/08
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Rechtbank te Rotterdam
   
      Rikosoikeudenkäynnin asianosainen pääasiassa
   
   EBS Le relais Nord Pas De Calais
   
      Ennakkoratkaisukysymykset
   
   
               1)
            
            
               Onko tapauksessa, jossa jätteitä kuljetetaan laivalla EU:n jäsenvaltiosta (tässä tapauksessa Ranska) maahan, jossa OECD-päätöstä ei sovelleta (tässä tapauksessa Yhdistyneet arabiemiirikunnat), kysymyksessä aiemmassa (1) ja uudessa (2) jätteiden siirrosta annetussa asetuksessa tarkoitettu ”kauttakulku”, jos matkalla pysähdytään toisen EU:n jäsenvaltion satamassa (tässä tapauksessa Rotterdamin satama)?
            
         
               2)
            
            
               Muuttuuko ensimmäiseen kysymykseen annettava vastaus, jos
               
                           —
                        
                        
                           kyseisiä jätteitä varastoidaan ja/tai ne lastataan uudelleen kyseisessä satamassa, ja/tai
                        
                     
                           —
                        
                        
                           kyseiset jätteet tuodaan laiturille ja/tai
                        
                     
         
               3)
            
            
               
                           —
                        
                        
                           kyseisistä jätteistä tehdään tullissa tuonti-ilmoitus?
                        
                     
         
      (1)  Euroopan yhteisössä, Euroopan yhteisöön ja Euroopan yhteisöstä tapahtuvien jätteiden siirtojen valvonnasta ja tarkastamisesta 1.2.1993 annettu neuvoston asetus (ETY) N:o 259/93 (EYVL L 30, s. 1).
   
      (2)  Jätteiden siirrosta 14.6.2006 annettu Euroopan parlamentin ja neuvoston asetus (EY) N:o 1013/2006 (EUVL L 190, s. 1).